Diari Oficial de la Generalitat Valenciana


Sumari del DOGV 8065, del 19-06-2017 (2017/4548)

RESOLUCIÓ de 2 de maig de 2017, de la Conselleria d'Educació, Investigació, Cultura i Esport, per la qual es modifica l'autorització al centre privat de Formació Professional Quirón de Carcaixent.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8065

Data del DOGV
:   19-06-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/4548


Data del document
:   02-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 2 de maig de 2017, de la Conselleria d'Educació, Investigació, Cultura i Esport, per la qual es modifica l'autorització al centre privat de Formació Professional Quirón de Carcaixent. [2017/4548]  
L'expedient ha sigut iniciat pel representant de la titularitat del centre privat de Formació Professional Quirón, número de codi 65863286, de Carcaixent, en sol·licitud de trasllat d'instal·lacions al carrer Ricard Micó, número 5, de València, de canvi de denominació específica per la de Claudio Galeno i autorització del cicle formatiu de grau mitjà de Cures Auxiliars d'Infermeria i dels cicles formatius de grau superior d'Anatomia Patològica i Citodiagnòstic, Higiene Bucodental, Laboratori Clínic i Biomèdic, i Radioteràpia i Dosimetria.  
  
La Direcció General de Centres i Personal Docent va emetre un informe favorable, el 15 de desembre de 2016, respecte a l'adequació de les instal·lacions proposades, quant a espais educatius, d'acord amb la normativa aplicable.  
Vista la proposta favorable de la direcció territorial competent en matèria educativa, que inclou l'informe favorable de la Unitat Tècnica de Construccions, respecte a les instal·lacions, i l'informe favorable de la Inspecció Educativa, respecte a la relació del professorat i titulacions respectives, de conformitat amb la normativa aplicable.  
Vistos la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'Educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària; i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer.  
Vista la proposta del director general de Centres i Personal Docent de data 2 de maig de 2017 i de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
  
Primer  
Modificar l'autorització del centre que s'indica a continuació en els termes que s'especifiquen:  
Codi: 20749143.  
Denominació genèrica del centre: centre privat de Formació Professional.  
Anterior denominació específica del centre: Quirón.  
Nova denominació específica del centre: Claudio Galeno.  
Titularitat: Clinic Int Jci, sociedad limitada unipersonal.  
Anterior domicili: plaça de Boscà, núm. 7, Carcaixent (46803).  
Nou domicili: carrer de Ricard Micó, núm. 5, València (46024).  
Província: València.  
S'autoritza el trasllat d'instal·lacions al nou domicili, el canvi de denominació específica i l'autorització del cicle formatiu de grau mitjà de Cures Auxiliars d'Infermeria i dels cicles formatius de grau superior d'Anatomia Patològica i Citodiagnòstic, Higiene Bucodental, Laboratori Clínic i Biomèdic, i Radioteràpia i Dosimetria, de manera que el centre queda configurat, en la seua totalitat, amb la composició següent:  
  
Cicles formatius de grau mitjà, de la família de Sanitat:  
1 cicle (1r i FCT), de Cures Auxiliars d'Infermeria (codi ensenyament: 37264754690): 1 curs presencial de 30 llocs escolars; s'impartirà en torn de matí.  
2 cicles (1r i 2n curs), d'Emergències Sanitàries (codi ensenyament: 51538576765): 4 cursos presencials de 30 llocs escolars cada un; s'impartiran en torn de matí i torn de vesprada.  
Cicles formatius de grau superior, de la família de Sanitat:  
2 cicles (1r i 2n curs), d'Anatomia Patològica i Citodiagnòstic (codi ensenyament: 36100593801): 4 cursos presencials de 30 llocs escolars cada un; s'impartiran en torn de matí i torn de vesprada.  
  
1 cicle (1r i 2n curs), d'Higiene Bucodental (codi ensenyament: 75247357010): 2 cursos presencials de 30 llocs escolars cada un; s'impartiran en torn de matí i torn de vesprada.  
2 cicles (1r i 2n curs), d'Imatge per al Diagnòstic i Medicina Nuclear (codi ensenyament: 02559496499): 4 cursos presencials de 30 llocs escolars cada un; s'impartiran en torn de matí i torn de vesprada.  
  
1 cicle (1r i 2n curs), de Laboratori Clínic i Biomèdic (codi ensenyament: 30911862508): 2 cursos presencials de 30 llocs escolars cada un; s'impartiran en torn de matí i torn de vesprada.  
1 cicle (1r i 2n curs), de Radioteràpia i Dosimetria (codi ensenyament: 52095723977): 2 cursos presencials de 30 llocs escolars cada un; s'impartiran en torn de matí i torn de vesprada.  
  
Segon  
El que disposa aquesta resolució donarà lloc a les inscripcions corresponents en el Registre de Centres Docents de la Comunitat Valenciana.  
  
Tercer  
Aquesta resolució tindrà efectes des de la data en què es dicta. No obstant això, els seus efectes acadèmics s'entenen referits al curs 2016-2017.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per a les persones interessades que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 2 de maig de 2017.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.